Tallinnas alanud Euroopa mitmevõistluse karikavõistluste superliiga avapäeva teisena lõpetanud Karl Robert Saluri sai 100 meetri jooksust innustust.
Saluri läbis 100 meetrit ajaga 10,64 ja teenis alavõidu, ehkki puhus vastutuul. "Ma ei uskunud, et nii hea aeg tuleb. Silm lõi särama," rääkis Saluri, kes kogus esimese päevaga 4080 punkti ja hõivas kokkuvõttes teise koha.
Kaugushüppes olid keerulised tingimused, aga Saluri sai kirja 7.43. "Kui hakkasin jooksma, puhus tuul tagant, kui jõudsin kastini, keeras tuule vastu," kirjeldas ta keerulist olukorda.
Mõni nädal tagasi pidi Saluri USAs kümnevõistluse trauma tõttu pooleli jätma. "Arvestades seda, et mul oli vigastus, võib esimese päevaga rahule jääda," nentis ta.